ร้านนี้เป็นร้านที่ต้องขับเลยขึ้นมาจาก แหลมManzamo ค่ะ เป็นร้านตั้งเดี่ยวๆ อีกแล้ว คือคนที่จะมาต้องแบบจงใจมา ที่จอดรถของร้านจะอยู่ฝั่งตรงข้าม ตอนที่เราไปถึงเป็นช่วงบ่ายๆ ทำให้พลาดเมนูจานเด็ดของร้านไป เจ้าของร้านเป็นสาวสวยที่หลงใหลการกินแพนเค้กแบบฉบับฮาวาย 
ตอนยืนอยู่หน้าร้าน ทุกคนก็มองซิมด้วยสายตาประณามอีกรอบ แบบว่า แกพาชั้นมาทำอะไรที่นี่ คือมันดูรกร้างมากๆ ไม่มีคนเลย รถวิ่งผ่านไปมาแบบ ฟิ้วว....เหมือนในการ์ตูน...
พอเปิดเข้าไปเท่านั้นแหล่ะ...อึ้ง ....คือคนเยอะมาก เต็มทุกโต๊ะ..ซิมก็อยากสั่งเมนูที่เห็นในเน็ต เป็นแพนเค้กซอสครีมแมคคาเดเมีย...แต่เสียดายหมด...T^T เลยกะจะสั่งแพนเค้กฟักทองที่เข้ากับเทศกาล...ซึ่งไม่ค่อยมีคนเห็นด้วย ในเมนูที่นี่จะมีแพนเค้กทั้งแบบคาว-หวานให้เลือก แต่ส่วนใหญ่ลงความเห็นอยากกินแบบหวานกัน...เราก็เลยได้แพนเค้กOriginal และแพนเค้กBerries มาแทน 
แพนเค้กที่มาเป็นแบบชิ้นใหญ่ค่ะ ซึ่งตัวแพนเค้กเนื้อจะนุ่มๆ หอม และหนึบๆหน่อย คือแบบเคี้ยวแล้วมีของ ไม่ใช่แพนเค้กนุ่มอย่างเดียว ไม่มีกลิ่นไข่แรงเกินไป และกินหมดจานก็ไม่เลี่ยน...คือดีจริงๆ ชอบ

เครื่องดื่มก็จะมีทั้งน้ำผลไม้ กาแฟ ช็อคโกแล็ตเย็น ซึ่งส่วนตัวก็ไม่มีอะไรพิเศษ จุดเด่นน่าจะโฟกัสที่แพนเค้กมากกว่า 

เรามองๆรอบร้านถึงรู้ว่า ร้านนี้เป็นที่นิยมของผู้คนท้องถิ่นมาก มากินกันอย่างต่อเนื่อง แถมยังมีของที่ระลึกจำหน่ายด้วย ทั้งแก้ว เสื้อยืด และอื่นๆ รวมถึงเจ้าของร้านสุดสวยก็เขียนหนังสือสูตรแพนเค้ก ซึ่งก็มีเวอร์ชั้นภาษาไทยด้วยค่ะ 

ส่วนตัวชื่นชอบและประทับใจร้านนี้มาก ถ้าใครมีโอกาสได้แวะมาแถวนี้ อย่าลืมมาลองแพนเค้กที่นี่นะคะ 
